b'\n_START_ARTICLE_\nPiet Mondrian\n_START_SECTION_\nSlog\n_START_PARAGRAPH_\nZelo ga je prevzela kubisti\xc4\x8dna razstava v Amsterdamu leta 1911, ki je mo\xc4\x8dno vplivala na njegovo kasnej\xc5\xa1e delo._NEWLINE_Njegova najbolj znana dela so asimetri\xc4\x8dno razporejeni kvadrati osnovnih barv, obrobljeni z debelimi ravnimi \xc4\x8drtami. Nekaterim se zdi, da bi tako kompozicijo zmogel ustvariti \xc5\xa1e otrok, drugi menijo, da je u\xc4\x8dinek, ki ga je Mondrian s svojimi slikami dosegel, le te\xc5\xbeko ponoviti. Njegov izviren stil \xc5\xa1e vedno navdihuje ustvarjalce na modnem, ogla\xc5\xa1evalskem in drugih podro\xc4\x8djih. \xc4\x8ceprav je bil Mondrian umetnik, ne pa industrijski oblikovalec, ga \xc5\xa1tejemo kot o\xc4\x8deta le-tega, saj je njegovo delo \xc5\xa1e vedno \xc5\xa1iroko uporabljano v industrijskem oblikovanju._NEWLINE_Njegova slika\xc2\xa0\xc2\xbbBroadway Boogie Woogie\xc2\xab\xc2\xa0v San Francisco Museum of Modern Art je zelo pomembna v \xc5\xa1oli abstraktnega geometri\xc4\x8dnega slikarstva. Slika je sestavljena iz \xc5\xa1tevilnih kvadratov, pobarvanih s svetle\xc4\x8dimi, mo\xc4\x8dnimi barvami.'